ส่วนที่ 5
การติดตามและประเมินผล
การติดตามและประเมินผลยุทธศาสตร์เพื่อความสอดคล้องแผนพัฒนาท้องถิ่นสี่ปี            ที่กระทรวงมหาดไทยได้ซักซ้อมหลักเกณฑ์ แนวทาง รายละเอียดอื่น ๆ สำหรับการจัดทำแผนพัฒนาท้องถิ่น สี่ปี (พ.ศ.2561 – 2564) ขององค์กรปกครองส่วนท้องถิ่น ตามหนังสือกระทรวงมหาดไทย        ด่วนที่สุด ที่ มท 0810.3/ว 5797 เรื่อง ซักซ้อมแนวทางการจัดทำและประสานแผนพัฒนาท้องถิ่นสี่ปี         (พ.ศ.2561 – 2564) ขององค์กรปกครองส่วนท้องถิ่นตามระเบียบกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น (ฉบับที่ 2) พ.ศ. 2559 ข้อ 7 ซึ่งเป็นแนวทางการพิจารณาการติดตามและประเมินผลแผนพัฒนาท้องถิ่นตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม (ฉบับที่ 2) พ.ศ.2559 เป็นแบบที่กำหนดให้คณะกรรมการติดตามและประเมินผลแผนพัฒนาท้องถิ่นดำเนินการให้คะแนนตามเกณฑ์ที่กำหนดไว้     ซึ่งเป็นส่วนหนึ่งของการติดตามและประเมินผลแผนพัฒนา โดยดำเนินการให้แล้วเสร็จภายในหกสิบวัน นับแต่วันที่ประกาศใช้งบประมาณรายจ่าย มีรายละเอียด ดังนี้

1. การติดตามและประเมินผลยุทธศาสตร์
แนวทางการพิจารณาการติดตามและประเมินผลยุทธศาสตร์เพื่อความสอดคล้องแผนพัฒนาท้องถิ่นสี่ปี ประกอบด้วย
1.1 ข้อมูลสภาพทั่วไปและข้อมูลพื้นฐานขององค์กรปกครองส่วนท้องถิ่น 20 คะแนน
1.2 การวิเคราะห์สภาวการณ์และศักยภาพ 15 คะแนน
1.3 ยุทธศาสตร์ 65 คะแนน ประกอบด้วย
(1) ยุทธศาสตร์ขององค์กรปกครองส่วนท้องถิ่น 10 คะแนน
(2) ยุทธศาสตร์ขององค์กรปกครองส่วนท้องถิ่นในเขตจังหวัด 10 คะแนน
(3) ยุทธศาสตร์จังหวัด 10 คะแนน
(4) วิสัยทัศน์ 5 คะแนน
(5) กลยุทธ์ 5 คะแนน
(6) เป้าประสงค์ของแต่ละประเด็นกลยุทธ์ 5 คะแนน
(7) จุดยืนทางยุทธศาสตร์ 5 คะแนน
(8) แผนงาน 5 คะแนน
(9) ความเชื่อมโยงของยุทธศาสตร์ในภาพรวม 5 คะแนน
(10) ผลผลิต/โครงการ 5 คะแนน
คะแนนรวม 100 คะแนน เกณฑ์ที่ควรได้เพื่อให้เกิดความสอดคล้องและขับเคลื่อนการพัฒนาท้องถิ่นขององค์กรปกครองส่วนท้องถิ่น ไม่ควรน้อยกว่าร้อยละ 80        (80 คะแนน) 
2. การติดตามและประเมินผลโครงการ
แนวทางการพิจารณาการติดตามและประเมินผลโครงการเพื่อความสอดคล้องแผนพัฒนาท้องถิ่นสี่ปี ประกอบด้วย
2.1 การสรุปสถานการณ์การพัฒนา 10 คะแนน
2.2 การประเมินผลการนำแผนพัฒนาท้องถิ่นสี่ปีไปปฏิบัติในเชิงปริมาณ 10 คะแนน
2.3 การประเมินผลการนำแผนพัฒนาท้องถิ่นสี่ปีไปปฏิบัติในเชิงคุณภาพ 10 คะแนน
2.4 ยุทธศาสตร์และแผนงาน 10 คะแนน
2.5 โครงการพัฒนา 60 คะแนน ประกอบด้วย
(1) ความชัดเจนของชื่อโครงการ 5 คะแนน
(2) กำหนดวัตถุประสงค์สอดคล้องกับโครงการ 5 คะแนน
(3) เป้าหมาย (ผลผลิตของโครงการ) มีความชัดเจนนำไปสู่การตั้งงบประมาณได้ถูกต้อง 5 คะแนน
(4) โครงการมีความสอดคล้องกับแผนยุทธศาสตร์ชาติ 20 ปี 5 คะแนน
(5) เป้าหมาย (ผลผลิตของโครงการ) มีความสอดคล้องกับแผนพัฒนาเศรษฐกิจและสังคมแห่งชาติ ฉบับที่ 12   5 คะแนน
(6) โครงการมีความสอดคล้องกับ Thailand 4.0   5 คะแนน
(7) โครงการสอดคล้องกับยุทธศาสตร์จังหวัด 5 คะแนน
(8) โครงการแก้ไขปัญหาความยากจนหรือการเสริมสร้างให้ประเทศชาติมั่นคง      มั่งคั่ง ยั่งยืน ภายใต้หลักประชารัฐ 5 คะแนน
(9) งบประมาณมีความสอดคล้องกับเป้าหมาย (ผลผลิตของโครงการ) 5 คะแนน
(10) มีการประมาณการราคาถูกต้องตามหลักวิธีการงบประมาณ 5 คะแนน
(11) มีการกำหนดตัวชี้วัด (KPI) และสอดคล้องกับวัตถุประสงค์และผลที่คาดว่าจะได้รับ 5 คะแนน
(12) ผลที่คาดว่าจะได้รับสอดคล้องกับวัตถุประสงค์ 5 คะแนน
คะแนนรวม 100 คะแนน เกณฑ์ที่ควรได้เพื่อให้เกิดความสอดคล้องและขับเคลื่อนการพัฒนาท้องถิ่นขององค์กรปกครองส่วนท้องถิ่น ไม่ควรน้อยกว่าร้อยละ 80 (80 คะแนน)
3. สรุปผลการพัฒนาท้องถิ่นในภาพรวม
3.1 การวัดผลในเชิงปริมาณและเชิงคุณภาพ
ข้อ 30 (5) ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติมถึง (ฉบับที่ 2) พ.ศ.2559 กำหนดว่า ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี และข้อ 29 (3) กำหนดว่า ให้คณะกรรมการติดตามและประเมินผลแผนพัฒนาท้องถิ่นรายงานและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี
โดยใช้รูปแบบเชิงพรรณนา ซึ่งสามารถแสดงได้ทั้งการอธิบายเชิงสถิติ รูปภาพ กราฟ ข้อมูลต่าง ๆ จาก
3.1.1 ใช้แบบสำหรับการติดตามและประเมินผลเชิงปริมาณและเชิงคุณภาพ
(1)
แบบตัวบ่งชี้การปฏิบัติงาน (Performance Indicators)
(2)
แบบบัตรคะแนน (Scorecard Model) หรือแบบบัตรคะแนน Balanced Scorecard ของ Kaplan & Norton

(3)
แบบมุ่งวัดผลสัมฤทธิ์ (Result Framework Model: RF)

(4)
แบบเชิงเหตุผล (Logical Model) ตัวแบบเชิงเหตุผล หรือ Logical Model

(5)
แบบวัดกระบวนการปฏิบัติงาน (Process Performance Measurement System: PPMS) ระบบการวัดกระบวนการปฏิบัติงานหรือ PPMS

(6)
แบบการประเมินโดยวิธีการแก้ปัญหาหรือเรียนรู้จากปัญหาที่เกิดขึ้นหรือ Problem Solving Method

(7)
แบบการประเมินแบบมีส่วนร่วม (Participatory Method) 

(8)
แบบการประเมินผลกระทบ (Impact Evaluation)

(9)
แบบการประเมินความเสี่ยง (Risk Assessment Model)

(10)
แบบการประเมินตนเอง (Self-assessment Model) และ
(11)
แบบอื่น ๆ ที่องค์กรปกครองส่วนท้องถิ่นกำหนดขึ้น ทั้งนี้ ต้องอยู่ภายใต้กรอบตามข้อ (1) – (10) หรือเป็นแบบผสมก็ได้

3.1.2 เชิงปริมาณ (Quantity) คุณภาพ (Quality) ผลที่ได้จริง ๆ คืออะไร ค่าใช้จ่าย (Cost) เวลา (Time) เป็นไปได้หรือไม่
3.1.3 ประชาชนได้ประโยชน์อย่างไรหรือราชการได้ประโยชน์อย่างไร
3.1.4 วัดผลนั้นได้จริงหรือไม่ หรือวัดได้เท่าไร (Key Performance Indicators: KPIs) 

3.1.5 ผลกระทบ (Impact)

4. ข้อเสนอแนะในการจัดทำแผนพัฒนาท้องถิ่นในอนาคต

4.1 ผลกระทบนำไปสู่อนาคต
จากประสบการณ์ของการจัดทำแผนพัฒนาท้องถิ่นที่ผ่านมา ทำให้พบปัญหาอุปสรรคหลายประการ เช่น การเสนอปัญหาและความต้องการในการประชุมประชาคมยังไม่ครอบคลุมทั่วถึงส่งผลให้ต้องมีการจัดทำแผนพัฒนาท้องถิ่นเพิ่มเติม แก้ไข หรือเปลี่ยนแปลงอยู่เสมอ บางโครงการเมื่อจะจัดสรรงบประมาณกลับพบว่ายังไม่ได้บรรจุไว้ในแผนพัฒนาท้องถิ่นทำให้ไม่สามารถตั้งงบประมาณให้ได้ โครงการหรือกิจกรรมที่บรรจุไว้ในแผนพัฒนามีมากเกินไปไม่สามารถพิจารณาจัดสรรงบประมาณได้ครบถ้วน ส่งผลให้เมื่อประเมินผลการนำแผนพัฒนาไปสู่การปฏิบัติจึงเหมือนแผนพัฒนาไม่มีประสิทธิภาพ รูปแบบการจัดทำแผนพัฒนาท้องถิ่นเปลี่ยนแปลงอยู่เสมอส่งผลให้ผู้ปฏิบัติต้องศึกษาระเบียบหรือหนังสือสั่งการใหม่และมีความคลาดเคลื่อนในการทำความเข้าใจ เป็นต้น องค์การบริหารส่วนตำบลนางหลงจึงมีแนวทางในการแก้ไขปัญหาข้างต้น ดังนี้



1) ปัญหาและความต้องการในการประชุมประชาคมยังไม่ครอบคลุมทั่วถึง ส่งผลให้ต้องมีการจัดทำแผนพัฒนาท้องถิ่นเพิ่มเติม แก้ไข หรือเปลี่ยนแปลงแผนอยู่เสมอ ผู้รับผิดชอบจะได้ทำความเข้าใจกับที่ประชุมประชาคมท้องถิ่นเพื่อให้การเสนอปัญหาและความต้องการครอบคลุมระยะ 4 ปี มองการพัฒนาถึงอนาคตและวิสัยทัศน์ที่ได้กำหนดไว้ ซึ่งจะส่งผลให้ผู้เข้าร่วมการประชุมเสนอปัญหาและความต้องการที่ครอบคลุมทั่วถึง และส่งผลต่อการบรรลุวิสัยทัศน์ยิ่งขึ้น
2) บางโครงการเมื่อจะจัดสรรงบประมาณกลับพบว่ายังไม่ได้บรรจุไว้ในแผนพัฒนา   
ท้องถิ่น เนื่องจากในการจัดทำแผนพัฒนาท้องถิ่นจัดทำได้ไม่ครอบคลุม ทำให้ไม่สามารถตั้งงบประมาณให้ได้ ควรอธิบายขั้นตอนการดำเนินการจัดทำแผนพัฒนาท้องถิ่นให้ทราบก่อนว่ามีความยุ่งยากและต้องผ่านคณะกรรมการหลายคณะ หากไม่บรรจุโครงการหรือกิจกรรมที่จะดำเนินการไว้
ก่อนอาจทำให้ไม่สามารถจัดสรรงบประมาณให้โครงการเหล่านั้นได้ ซึ่งหากเป็นโครงการเร่งด่วนอาจส่งผล
เสียหายต่อชุมชน



๓) โครงการหรือกิจกรรมที่บรรจุไว้ในแผนพัฒนามีจำนวนมากเกินไป ทำให้ไม่สามารถพิจารณาจัดสรรงบประมาณได้ครบถ้วน ส่งผลให้เมื่อประเมินผลการนำแผนพัฒนาไปสู่การปฏิบัติจึงเหมือนแผนพัฒนาไม่มีประสิทธิภาพ จากปัญหานี้ผู้รับผิดชอบจะได้นำเสนอในการประชุมคณะกรรมการสนับสนุนการจัดทำแผนพัฒนาท้องถิ่น และคณะกรรมการพัฒนาท้องถิ่นเพื่อให้ร่วมกันพิจารณาโครงการหรือกิจกรรมที่มีความเป็นไปได้ที่จะดำเนินการในปีนั้น ๆ ให้มีความชัดเจนมากยิ่งขึ้น และปรับโครงการที่มีความสำคัญน้อยกว่าไว้ในปีถัด ๆ ไป


๕) รูปแบบการจัดทำแผนพัฒนาท้องถิ่นเปลี่ยนแปลงอยู่เสมอส่งผลให้ผู้ปฏิบัติ

          ต้องศึกษาระเบียบหรือหนังสือสั่งการใหม่และมีความคลาดเคลื่อนในการทำความเข้าใจ
            ผู้รับผิดชอบควรเข้ารับการอบรมเพิ่มเติมเกี่ยวกับการจัดทำแผนพัฒนาท้องถิ่นรูปแบบใหม่จาก
            วิทยากรของกรมส่งเสริมการปกครองท้องถิ่น ซึ่งจะส่งผลให้มีความเข้าใจที่ถูกต้องมากยิ่งขึ้น
4.2 ข้อสังเกต ข้อเสนอแนะ ผลจากการพัฒนา
1) จากการพัฒนาท้องถิ่นที่ผ่านมาพบว่าโครงการส่วนใหญ่เน้นหนักไปในเรื่องของโครงสร้างพื้นฐานซึ่งเป็นเรื่องใกล้ตัวของประชาชน ในขณะที่วิสัยทัศน์ขององค์การบริหารส่วนตำบล     นางหลง คือ “สิ่งแวดล้อมนางหลงงามตา การศึกษาและกีฬาได้มาตรฐาน โครงสร้างพื้นฐานสมบูรณ์ เพิ่มพูนคุณภาพผลผลิต ทุกชีวิตมีสุข” โครงการหรือกิจกรรมที่เกี่ยวข้องกับสิ่งแวดล้อมยังไม่ครบถ้วนและชัดเจน ควรสอดแทรกความรู้ความเข้าใจในการประชุมประชาคมท้องถิ่น เพื่อให้เห็นความสำคัญของการพัฒนาด้านอื่น ๆ ควบคู่กันไป และนำไปสู่การบรรลุวิสัยทัศน์ที่กำหนดไว้
2) โครงการหรือกิจกรรมที่ดำเนินการแล้วและไม่บรรลุวัตถุประสงค์ หรือดำเนินการแล้วประชาชนไม่ได้รับประโยชน์อย่างแท้จริง เช่น การก่อสร้างสิ่งปลูกสร้างต่าง ๆ อาจปรับเปลี่ยนการใช้ประโยชน์โดยสอบถามจากการประชุมประชาคมท้องถิ่น เพื่อให้งบประมาณที่ใช้ไปได้เกิดประโยชน์อย่างแท้จริง 
3) โครงการฝึกอาชีพที่ได้จัดทำให้กับประชาชน แต่ไม่มีการนำไปต่อยอดสร้างงานสร้างรายได้ ผู้ที่เกี่ยวข้องควรพบปะพูดคุยกับกลุ่มเกี่ยวกับปัญหาและอุปสรรค หรืออาจให้ประชาชนรวมกลุ่มเพื่อเสนอขอรับการฝึกอาชีพที่ต้องการ และองค์กรปกครองส่วนท้องถิ่นช่วยเหลือในการเป็นที่ปรึกษากลุ่มและการหาตลาดรองรับสินค้าที่ผลิต อาจเป็นแนวทางหนึ่งที่จะทำให้กลุ่มอาชีพดังกล่าวมีความเข้มแข็งมากยิ่งขึ้น
4) การพัฒนาท้องถิ่นสิ่งสำคัญอีกสิ่งหนึ่งที่ขาดไม่ได้คือการพัฒนาคน ทั้งด้านการศึกษา ด้านสาธารณสุข ด้านคุณธรรมจริยธรรม ด้านการสืบทอดศิลปวัฒนธรรมและประเพณีท้องถิ่น สิ่งเหล่านี้มีส่วนสำคัญที่จะทำให้ประชาชนในท้องถิ่นเป็นคนที่มีคุณภาพ มีจิตใจอ่อนโยน ช่วยเหลือเกื้อกูลกัน ส่งผลให้ท้องถิ่นมีความเข้มแข็งมากยิ่งขึ้น

